Jevgeni Satanovski 2015. aastal
**Jevgeni Janovitš Satanovski** (vene keeles **Евгений Янович Сатановский**; sündinud 15. juunil 1959 Moskvas) on vene orientalist ja majandusteadlane, üks juhtivaid eksperte Iisraeli, aga ka teiste Lähis-Ida riikide poliitika ja majanduse valdkonnas.

Elulugu
-------

Sündis metallurgiaseadmete projekteerija perekonnas. 1980. aastal lõpetas Moskva terase ja sulamite instituudi ning töötas Riikliku Metallurgiatehaste Disainiinstituudi toruvaltsimise osakonnas. 1984. aastal sai isa surma tõttu pere ülalpidamiseks töökoha Moskva metallurgiatehase "Sirp ja Vasar" tsehhi. Alates 1982. aastast tegeles religioosse ekstremismi teemaga NSV Liidu Riiklikus Julgeolekukomitees, olles KGB ohvitser. 1982. aastal liitus heebrea keele õpperühmaga. Alates 1980ndatest lülitus NSV Liidu juutide ühiskondlikku ellu saades ajaloo-etnograafilise komisjoni liikmeks. 1988 lahkust töölt tehases ja asutas finants-tööstusgrupi "Ariel" saades selle presidendiks. 1992. aastal asutas Iisraeli Uurimise Instituudi (alates 1995. aastast Iisraeli ja Lähis-Ida Uurimise Instituut, aastast 2005 Lähis-Ida Instituut). Ta on instituudi president ja selle peasponsor. 1999. aastal kaitses ta Venemaa Teaduste Akadeemia Orientalistika Instituudis majandusdoktori väitekirja. Ta oli üks Venemaa Juudi Kongressi asutajatest, asepresident, kes vastutas ilmaliku kõrghariduse, teaduse, kultuuri, heategevuse ja spordi küsimuste eest. 2001-2004 oli selle president. Moskva Riikliku Ülikooli Aasia ja Aafrika Riikide Instituudi judaismiuuringute ja juudi tsivilisatsiooni keskuse Iisraeli uuringute osakonna juhataja. Alates 1998. aastast peab loenguid Moskva Juudi Ülikoolis (Dubnovi nimeline Kõrgem Humanitaarkool). Jeruusalemma Heebrea Ülikooli juudi tsivilisatsiooni kollegiaalse õpetamise rahvusvahelise keskuse rahvusvahelise nõukogu asepresident. Ajakirjade "Diaspora", "Juudi ülikooli bülletään" ja "Oriental Collection" toimetuskolleegiumide, "Judaistika Raamatukogu" akadeemilise nõukogu liige.  Alates 2019. aastast - Vene Föderatsiooni kaitseministeeriumi alluvuses oleva avaliku nõukogu liige. Sõjalise ehituse ja julgeolekuvaldkonna teadusuuringute avaliku nõukogu komisjoni liige. 

Alates 2016. aastast osales Venemaa telekanali "Rossija" propagandasaates "Õhtu Vladimir Solovjoviga", kust vallandati 21. oktoobril 2013 kuna nimetas Venemaa välisministeeriumi pressiesindajat Maria Zahharovat "joovaks rämpsuks" ja ütles, et Zahharovale ei meeldi juudid ja Iisrael. Samuti ütles ta Venemaa asevälisministri Mihhail Bogdanovist: «Ta ei taha Iisraeli suhtes midagi halba, kuid ta on 71-aastane. Ta peab mõtlema tulevikule, kuid Iisrael ei maksa raha. Ja raha liigub kogu islamimaailmas." 

Juhib oma Telegrami kanalit "Armageddonitš".

Sanktsioonid
------------

7. jaanuaril 2023 kehtestas Ukraina tema suhtes sanktsioonid. Blokeeriti tema Ukraina varad. Lisaks lõpetati temaga kauplemine, tühistati kõik tema litsentsid või load, keelati tehingud väärtpaberitega ja autoriõiguste üleandmine.

17. märtsil 2023 lisati ta Läti sanktsioonide nimekirja "Kremli režiimi poolt toimepandud julmuste toetamise" eest koos riiki sisenemise keeluga.

  

Ta on korduvalt väitnud, et 11.09.2001 terrorirünnakute taga USA-s ja oktoobris 2022 Moskvas Nord-Ostis oli Saudi prints Turki bin Faisal Al Saud.

Viited
------

1. ↑
2. ↑
3. ↑
4. ↑
5. ↑
6. ↑
7. ↑